## Odluka o naknadi troškova i nagradi arbitrima i drugim osobama u postupku s međunarodnim elementom pred Stalnim izbranim sudištem pri Hrvatskoj gospodarskoj komori

### NN 57/1992 (22.9.1992.), Odluka o naknadi troškova i nagradi arbitrima i drugim osobama u postupku s međunarodnim elementom pred Stalnim izbranim sudištem pri Hrvatskoj gospodarskoj komori

# UPRAVNI ODBOR REPUBLIKE HRVATSKE

Upravni odbor Hrvatske gospodarske komore na temelju odredbe članka
51. Pravilnika o rješavanju sporova s međunarodnim elementom pred Stalnim
izbranim sudištem pri Hrvatskoj gospodarskoj komori ("Narodne novine",
br. 25/92) na 5. sjednici 15. rujna 1992. godine donio je

## ODLUKU

### o naknadi troškova i nagradi arbitrima i drugim osobama u postupku s međunarodnim elementom pred Stalnim izbranim sudištem pri Hrvatskoj gospodarskoj komori

Članak 1.

Predsjednik, članovi predsjedništva i tajnik Stalnog izbranog sudišta
pri Hrvatskoj gospodarskoj komori (u daljnjem tekstu: Izbrano sudište)
imaju pravo na naknadu troškovs u vezi s obavljanjem poslova Izbranog sudišta
izvan pojedinih arbitražnih postupaka. Naknadu troškova iz stavka 1. ovoga
članka određuje predsjednik Izbranog sudišta prema kriterijima koji vrijede
za naknadu troškova arbitrima i drugim sudionicima u postupku pred Izbranim
sudištem.

Članak 2.

Na ime nagrade za obavljanje redovnih poslova Izbranog sudišta predsjedniku
odnosno nadležnom potpredsjedniku i tajniku Izbranog sudišta pripada po
20 posto svote uplaćene na ime administrativnih troškova u svakom pojedinom
postupku koji se vodi pred Izbranim sudištem. Nagrade predsjedniku i tajniku
Izbranog sudišta isplaćuju se istovremeno s isplatom predujms na ime nagrade
arbitrima.

Članak 3.

Članovima predsjedništva pripada nagrada za sudjelovanje na sjednicama
predsjedništva koju određuje predsjednik Izbranog Sudišta na temelju općeg
akta predsjedništva Izbranog sudišta.

Članak 4.

Arbitrima, posrednicima, savjetodavcu i zapisničaru u postupku pred
Izbranim sudištem pripada naknada troškova i nagrada za rad.

Članak 5.

Naknada troškova arbitrima, posrednicima, savjetodavcima i zapisničaru
obuhvaća naknadu putnih troškova, naknadu za hranu i prenoćište (dnevnicu)
i ostale stvarne izdatke. Tu naknadu određuje predsjednik Izbranog sudišta
na temelju općeg akta o naknadama kojeg donosi predsjedništvo Izbranog
sudišta.

Članak 6.

Nakon okončanja arbitražnog postupka, konačnu odluku o iznosu nagrade
arbitrima i posrednicima donosi u skladu s tarifom koja je sastavni dio
Odluke o troškovima u postupku s međunarodnim elementom pred Stalnim izbranim
sudištem pri Hrvatskoj gospodarskoj komori predsjednik Izbranog sudišta.
Arbitru pojedincu pripada iznos određen na osnovu tarife iz stavka 1. ovoga
članka. Ako se članovi arbitražnog vijeća nisu drugačije dogovorili, predsjedniku
arbitražnog vijeća pripada 40 posto, a ostalim članovima arbitražikog vijeća
30 posto nagrade iz stavka 1. ovoga članka.

Članak 7.

Na osnovi odluke tajnika Sudišta arbitrima se na ime predujma može isplatiti
do 70 posto svote predujmljene za njihovu nagradu i materijalne izdatke
na osnovi članka 5. Odluke o troškovima u postupku s međunarodnim elementom
pred Stalnim izbranim sudištem pri Hrvatskoj gospodarskoj komori.

Članak 8.

Visinu nagrade zapisničaru za sudjelovanje i rad na raspravnim ročištima
i ročištima mirenja te za prepisivanje odluka Izbranog sudišta utvrđuje
predsjednik Izbranog sudišta vodeći računa o prilikama konkretnog slućaja
i o uobičajenim nagradama za takav rad.

Članak 9.

Visinu nagrade prevodiocima, savjetnicima i drugim osobama u arbitražnom
postupku utvrđuje predsjednik Izbranog sudišta vodeći računa o prilikama
konkretnog slučaja i o uobićajenim nagradama za takav rad.

Članak 10.

Radi zadovoljavanja administrativnih potreba Izbranog sudišta (npr.
nabavka uredskog i tehničkog pribora, tiskanje materijala i slićno), tajnik
Izbranog sudišta može koristiti do 50 posto sredstava uplaćenih na ime
administrativnih troškova. Tajnik Izbranog sudišta dužan je o korištenju
i namjeni sredstava iz članka 1. ovoga stavka redovito izvješćivati predsjednika
i predsjedništvo Izbranog sudišta.

Članak 11.

Naloge za isplatu naknada i nagrada utvrđenih u smislu prethodnih odredaba
ove odluke izdaje tajnik Izbranog sudišta, a za isplatu i nagrada tajniku,
predsjednik Izbranog sudišta.

Članak 12.

Ova odluka stupa na snagu danom objave.

Broj : I-55/314/ 10-92

Zagreb, 15. rujna 1992.

Predsjednik

**Ivica Gaži, dipl. inž., v. r**

Odluka, NN 57/1992-1545